cyanic-selkie/wikianc huggingface dataset:
Гарабет Тавитјан
Кариера
Со музичка дејност започнува да се занимава од 1965 година, и тоа како член на музичката група „Пламени“, после што следуваат групите „Безимени“, „Вихори“, „Република 1903”, „Брег“, „Тор“ како и со групата „Излез“ со која Гаро 1989 ја добива првата награда на меѓународниот фестивал во Опатија.
Од 1974 станува член на друштвото на естрадните уметници, а претходно е член и на тогашната концертна дирекција. Од 1976 Гаро станува член на музичката група - „Леб и сол“. Со групата Леб и сол, Гаро остварува илјадници концертни настапи низ просторите на бивша Југославија и Европа и настапува на најзначајните концертни сцени и фестивали. Тој заедно со оригиналната постава на Леб и сол ги снима првите 3 албуми а сними над 10 албуми од нивниот целокупен дискографски опус за кои ги добива наградите: Златна, сребрена и платинеста плоча од издавачката куќа РТБ ПГП. За работата со Леб и сол Гарабет ги добива награди во тогашна Југославија, како и во Македонија а и неколку  интернационални награди за најуспешно претставување на Македонската култура и за најдобар музичар и инструменталист како и за специјален придонес во музиката. Неколку пати е прогласуван и наградуван како најдобар тапанар во Југославија и Македонија од најрелевантните критичари, магазини, ТВ и пишани медиуми.
По ангажманот со Леб и сол, тој добива покана од легендарниот Југословенски состав Бијело дугме и ја свири турнејата од 40 стадионски концерти во Бугарија со Горан Бреговиќ и Жељко Бебек.
Во 1981 на покана на легендарната екс-југословенска ѕвезда Оливер Мандиќ тој го снима и неговиот албумот „Пробај ме“.
Во 1990 година Гарабет Тавитјан ја оформува својата фјужн музичка група „Парамециум“ преку која ги реализира своите интернационални музички активности во периодот од 1990 до 2006 година. Концепцијата на оваа формација е фокусирана врз разработка на Македонската традиционална музика преку врвен уметнички Џез рок израз со рафинирани виртуозни солистички делници. Со групата Парамециум, Гарабет остварува огромен број интернационални концертни настапи, реализира 4 албуми и добива повеќе награди меѓу кои и за најдобар и најквалитетен музички состав во Македонија и пошироко.
Творештвото на Гарабет Тавитјан е фокусирано на разработка на Македонските традиционални ритми и нивната употреба т.е. имплементација во модерните музички стилови преку употреба на голем инструментариум на удирачки инструменти како тапани, перкашн, буриња, звона, и голем број експериментални удирачки извори на звук кои Гарабет ги употребува во текот на својот богат опус. Гарабет има остварено и 4 солистички концертни проекти со ударни инструменти каде тој ја изведува целокупната музичка идеја во живо. Тој прв го реализира концептот - солистички концерт за тапани и удирачки инструменти во Македонија и во регионот. Како резултат на овие проекти следува учеството на фестивалот „Златна ружа“ кој се одржува во Монтре, Швајцарија на кој Гарабет со својот солистички концептуален проект за ударни инструменти наречен „Ѕвезди, ѕидини, ритми“ ја претставува Македонија во 1997 година.
Во својата долгогодишна кариера, Гарабет Тавитјан соработува и со други балкански артисти меѓу кои се Здравко Чолиќ, Раде Шербеџија, Дадо Топиќ, Јосипа Лисац, Парни ваљак, Група Смак, Ју група, Корнелије Ковач, Бошко Петровиќ, Марио Маврин, Борис Бизетиќ, Лутајуќа срца, Кочо Петровски, Драган Мијалковски, Виолета Томовска, Гоце Арнаудов, Танец, КУД Мирче Ацев и многу други.
Во 2005 Гарабет Тавитјан го обележува својот јубилеј „40 години активно творештво“ и интернационална музичка кариера со концерт и двојно музичко ЦД издание т.е. музичка компилација/ретроспектива од неговата работа со наслов „Најдоброто од Гаро и Парамециум“
Во 2008 Гарабет Тавитјан со браќата Диран и Гаро Тавитјан ги обединуваат Балканските вокални артисти: Јосипа Лисац, Оливер Драгоевиќ, Жељко Бебек, Горан Бреговиќ, Тереза Кесовија, Аки Рахимовски, Жељко Јоксимовиќ, Сергеј Четковиќ, Нина Бадриќ, Горан Каран, Јелена Томашевиќ, Борис Новковиќ, Александра Радовиќ, Есма Реџепова, Антонија Шола, Калиопи, Каролина, Лозано, Мики Јовановски и Ристо Самарџиев изведувајки Македонски традиционални песни во аранжман и продукција на браќата Тавитјан. Овој проект е насловен како „Македонското срце чука во 7/8“. Албумот е издаден во Македонија како и за Хрватската дискографска куќа Кроација рекордс како и за Српската куќа Сити рекордс. Во 2012 со овој проект Гарабет заедно со браќата Тавитјан и Балканските легенди го реализираат концертот во по повод денот на независноста на РМ во соработка со Министерството за култура во националната арена Филип 2-ри пред повеќе од 70.000 посетители.
Во 2017 година Гарабет ја добива државната награда „Св. Климент Охридски“ за највисоки постигнувања во областа на културата и уметноста
Тој во 2020 го одбележал својот јубилеј 55 години кариера со целовечерен солистички  концерт и изложба на уметнички дела во Македонската филхармонија.
Во 2021 тој ја добива наградата за животно дело за посебен придонес во развојот на тапаните и културата на Балканот од регионалниот фестивал Дам Драм од Србија.
1844 во уметноста
1844 година во уметноста содржи некои значајни настани.
Долшце
Долшце (словенечки: Dolšce) — населба во Општина Костањевица на Крка во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Марио Гаврановиќ
Марио Гаврановиќ (роден на 24 ноември 1989 година во Лугано) — швајцарски фудбалер, напаѓач на Динамо Загреб и на швајцарската репрезентација.
Животопис
Роден е од родители Босански Хрвати, неговото семејство се преселило од Градачац, Босна и Херцеговина во Лугано, Швајцарија една година пред да се роди Марио.
Клупска кариера
Гаврановиќ ја започнал својата фудбалска кариера во екипата на Веција кога имал само 7 години, пред да стане професионалец во екипата на Лугано во 2006 година. Своето професионално деби го направил во натпреварот од Швајцарската Челенџ лига, Лугано-ЈФ Јувентус 2-2 на 14 октомври 2006, кога имал само 16 години. По две сезони во Лугано решил да ја промени средината и се преселил во екипата на Ивердон во 2008 година. За Ивердон одиграл само една сезона во Челенџ лигата во која на 20 натпревари постигнал 8 гола, а веќе следната сезона бил позајмен на прволигашот Ксамакс. Своето деби во Супер лигата против Белинцона на 12 јули 2009, го означил со првиот погодок во елитната лига на Швајцарија, со кој го спасил својот тим од пораз и ги поставил конечните 1-1. Гаврановиќ бил во одлична форма и постигнал 8 гола на 17 натпревари во првиот дел од сезоната, пред во зимската пауза да го напушти Ксамакс и да му се приклучи на германскиот бундеслигаш, Шалке 04.
На своето деби во Лигата на шампионите на 9 март 2011 против Валенсија, Гаврановиќ го постигнал својот прв гол во ова натпрварување помагајќи му на Шалке да помине во четврт-финалето. Тој одиграл вкупно 12 натпревари за Шалке во сите конкуренции и постигнал 2 гола. Сезоната 2011-12, ја поминал на заем во екипата на Мајнц 05, но таму одиграл само 5 натпревари по што се вратил во Швајцарија во екипата на Цирих.
На 21 април 2014, Гаврановиќ постигнал два гола во екстра времето од финалето на Купот на Швајцарија против Базел, носејќи му ја титулата на својот тим.
На 18 јануари 2016, Гаврановиќ потпишал две и пол годишен договор со хрватската Риека. Тој постигнал гол уште на своето деби за клубот на 12 февруари 2016 против Локомотива Загреб, претворајќи го во погодок за водство од 2-0 центаршутот на Роман Безјак во 25-тата минута од натпреварот кој Риека го добила со истиот резултат.
Во својата втора сезона во клубот, Гаврановиќ и помогнал на Риека да стигне до првата историска шампионска титула во хрватското првенство придонесувајќи со 11 постигнати гола. Тој исто така постигнал и 7 гола во 5 натпревари во Купот на Хрватска, вклучувајќи ги и двата во финалето против Динамо Загреб, во кое Риека победила со 3-1 и ја освоила двојната круна придодавајќи ја на освоениот наслов во првенството и титулата во купот. Вкупно во две години во Риека, Гаврановиќ постигнал 40 голови во 80 натпревари.
Во јануари 2018, Гаврановиќ потпишал три годишен договор со Динамо Загреб во договор за размена на играчи во кој биле вклучени и Домагој Павичиќ и Лука Цапан кој заминале во Риека.
Репрезентативна кариера
Гаврановиќ го направил своето деби во сениорската репрезентација на Швајцарија во ремито 0-0 против Бугарија во квалификациите за Евро 2012. Швајцарија Својот прв гол за репрезентацијата го постигнал во победата со 4-2 во пријателски натпревар против Хрватска на 15 август 2012 година, кога бил двоен стрелец.
Хет-трик
Гаврановиќ досега во својата кариера има постигнато еден хет-трик. Тој бил на 16 септември 2012 во дресот на Цирих против нисколигашот Ешален во Купот на Швајцарија.
Зидерау
Зидерау (Süderau) — општина во округот Штајнбург, во Шлезвиг-Холштајн, Германија.
1843 во уметноста
1843 година во уметноста содржи некои значајни настани.
Ахмед I
Ахмед І (احمد اول; I. Ahmed; роден на година - починал на  година) — четиринаесеттиот Султан на Отоманското Царство кој владеел во периодот од 1603 до 1617 година. Владеењето на Ахмед е значајно поради тоа што тој ставил крај на отоманската традиција на братоубиство, и османлиските владетели повеќе не ги убивале своите браќа по пристапувањето во престолот. Тој е добро познат по неговата изградба на Сината џамија, една од најпознатите џамии во Турција.
Први години
Ахмед најверојатно е роден во април 1590 година во Маниса кога неговиот татко Мехмед сè уште бил принц и гувернер на санџакот Маниса. Мајка му била Хандан султан. По смртта на неговиот дедо Мурат III во 1595 година, неговиот татко дошол во Цариград и го искачил на престолот како султан Мехмед III. Мехмед наредил погубување на деветнаесет свои браќа и полубраќа. Постариот брат на Ахмед, Шехзаде Махмуд бил погубен од неговиот татко Мехмед на 7 јуни 1603 година, непосредно пред смртта на Мехмед, на 22 декември 1603 година. Махмуд бил погребан заедно со својата мајка во посебен мавзолеј, изграден од Ахмед во џамијата Шехзаде, Цариград.
Владеење
Ахмед на султанскиот престол застанал кога имал само 14 години, по смртта на татко му во 1603 година, кога неговата баба Сафије султан била сè уште жива. Далеку од дворецот живеел неговиот „изгубен“ чичко Јахја, кој се навредил на неговиот пристап кон престолот и го поминал својот живот смислувајќи како да стане султан. Ахмед го прекинал традиционалното братоубиство и не наредил погубување на неговиот брат Мустафа. Наместо тоа, Мустафа бил испратен да живее во Ески-сарај на Бајазид заедно со неговата баба Сафије. Ова најверојатно се должи на младоста на Ахмед - тој сè уште не ја покажал својата способност да убива деца, а Мустафа тогаш бил единствениот друг кандидат за османлискиот престол. Погубувањето на неговиот брат би ја загрозилo династијата и можеби поради тоа бил поштеден.
Договор од Житваторок
Во ноември 1604 на Ахмед му се родиле двајца синови Осман и Мехмед. Во Анадолија продолжиле побуните на спахиите. Во периодот од 1604 до 1606 година се воделе преговори за мир со Австријците. Завршиле со потпишување на договор од Житваторок на 11 ноември 1606 година. Со овој мир бил укинат годишниот данок од 30.000 златници, австрискиот цар и османлискиот султан станале рамноправни, Османлиите ја признале царската титула на Хабсбурговците, се престанало со упаѓањата и ограбувањата, селата кои претходно ја признавале османската власт и плаќале даноци и натаму ја признавале. Освен тоа, Унгарија останала слободна но морала да им плаќа данок на Османлиите. Мировниот договор претставувал почеток на опаѓање на силата на Османлиското Царство.
Отоманско-персиска војна (1604–1606)
Отоманско-персиската војна започнала непосредно пред смртта на таткото на Ахмед, Мехмед III. По искачувањето на престолот, Ахмед I го назначи Џигалазаде Јусуф Синан-паша за командант на источната армија. Армијата заминала од Цариград на 15 јуни 1604 година, што било предоцна, и до моментот кога пристигнала на источниот фронт на 8 ноември 1604 година, сафавидската војска веќе го имала освоено Ереван, кој бил под опсада шест месеци и влегла во Карскиот вилает освојувајќи ги Шамахи, Ширван, Акџекала и Карс. И покрај тоа што условите биле поволни, Синан-паша решил да ја помине зимата во Ван, но потоа се упатил кон Ерзурум за да го запре нападот на Персија.
Во тоа време починал големиот везир Јавуз Али-паша, а на негово место бил поставен Лала Мехмед-паша. Во Каиро бил убиен Мактул Хаџи Ибрахим-паша поради побуна а на негово место бил поставен Хадим Мехмед-паша.
Отоманско-хабсбуршка војна (1604–1606)
Долгата турска војна меѓу Османлиите и Хабсбуршката Монархија траела повеќе од една деценија во времето кога Ахмед се искачил на престолот. Големиот везир Малкоч Јавуз Али-паша марширал кон западниот фронт од Цариград на 3 јуни 1604 година и пристигнал во Белград, но таму починал, па Соколузаде Лала Мехмед-паша бил назначен за Голем везир и командант на западната војска. Под негово водство, западната војска ги поврати Пешта и Вац, но не успеал да го заземе Естергом, бидејќи опсадата била подигната поради неповолното време и приговорите на војниците. Во меѓувреме, принцот од Трансилванија, Стефан Бочкај, кој се борел за независност на регионот и порано ги поддржувал Хабсбурговците, испратил гласник во Цариград, барајќи помош. По ветувањето за помош, неговите сили се приклучиле и на османлиските сили во Белград. Со оваа помош, османлиската војска го опколила Естергом и го освоила на 4 ноември 1605 година. Боскај, со османлиска помош, го освоил Нове Замки а силите под Тиријаки Хасан-паша ги освоиле Веспрем и Варпалота. Сархош Ибрахим-паша, Бејлербеј од Велика Канижа, го нападнал австрискиот регион Истра
Меѓутоа, поради бунтовите Џелали во Анадолија поопасни и можност од пораз на источниот фронт, Мехмед-паша бил повикан во Цариград, но починал додека се подготвувач да замине на исток. Кујуџу Мурат-паша преговарал за мир во Житваторок.
Џелали револти
Огорченоста од војната со Хабсбуршката Монархија и тешкото оданочување, заедно со слабоста на османлиската воена реакција, довеле да немирите во Анадолија го достигнат својот зенит. Тавил Ахмед започнал револт веднаш по крунисувањето на Ахмед и ги победил Насух-паша и бејлербегот на Анадолија, Кеџдехан Али-паша. Во 1605 година, на Тавил Ахмед му била понудена позицијата на Бејлербеј на Шахризор за да го прекине неговото востание, но набргу потоа продолжил кон нови походи, освојувајќи го Харпут. Неговиот син, Мехмед, го добил владеењето на Багдад и ги победил силите на Насух-паша испратени да го поразат.
Во меѓувреме, Еден од бунтовниците, Џанбулотоглу Али-паша ги обединил своите сили со Маноглу Фахредин за да го порази емирот на Триполи Сејфоглу Јусуф. Тој продолжил да ја презема контролата над областа Адана, формирајќи армија и барал да му се признае право да кова монети како и молитва во негово име и склучил сојуз со тосканскиот голем војвода Фердинанд. Неговите сили ја насочиле војската кон новоназначениот бејлербеј на Алеп, Хусеин-паша. Големиот везир Дервиш Мехмед-паша бил погубен за слабоста што ја покажал против востаниците. Тој бил заменет со Кујуџу Мурат-паша, кој со своите сили се упатил кон Сирија каде со голема тешкотија, иако со одлучувачки резултат, на 24 октомври 1607 година успеал во тоа. Во меѓувреме, тој се преправал дека им простува на бунтовниците во Анадолија и го назначи бунтовникот Календероглу, кој бил активен во Маниса и Бурса, како санџакбеј на Анкара. Џанбулатоглу Али-паша побегнал во Цариград и побарал прошка од Ахмед, кој го назначил во Тимишвар и подоцна во Белград, но потоа го егзекутирал заради неговата лоша состојба таму. Во меѓувреме, Календероглу не бил задоволен од Анкара и повторно се побунил. Тој ги проширил границите на Ајдинско-саруханскиот санџак до границите на Хамид и Караманија. Добил засилување од 1000 луѓе кои му ги довел Агачген Пири од Анатлија. Тој со својата војска стигнал во Измир и испратил пратеници во Цариград со барање за примирје. Календроглу се проширил кон југ. Голмиот везир Мурат трганал со војска кон Анкара. Дошло до битка во која победиле силите на Мурат. Приврзаниците на Календроглу по ова започнале да се повлекуваат, а Календероглу завршил во бегство во Персија. Мурат-паша потоа ги потиснал некои помали револти во Централна Анадолија и ги поразил другите водачи на Џелали со тоа што ги повикал да влезат во неговата војска.
Поради широко распространето насилство од бунтовниците во Џелали, голем број луѓе ги напуштиле своите села и биле уништени многу села, поради кое значително бил намален данокот на доход и на 30 септември 1609 година, Ахмед I издал писмо со кое се гарантирало правата на селаните. Потоа работел на населување на напуштените села. Големиот везир тргнал со војската кон Токат каде што добил писмо во кое пишувало:„Таму каде што ова благородно писмо ќе пристигне таму ќе презимиш“. Мустафа-паша и Хаџи Ахмет го известиле големиот везир дека во Азија нема повеќе бунтовници, меѓутоа се влошила состојбата на персиската граница. Големиот везир им одговорил „заповед на мојот падишах е да презимам во Ерзурум и потоа да тргнам против шахот“. Во меѓувреме дошло до повторно влошување на односите со Австријците. Турците сакале да постават свој кнез во Ердељ, а Австријците ги барале назад Гран, Каниз и Ерлау. Бил потпишан мир со кој Австријците им исплатиле на Турците сума од 200.000 гулдени. Потоа дошло до нов договор во врска со некои села во близина на Гран.
1608-1617
Во 1608 година бил склучен и мировен договор со Полска сличен на договорот од Житваторок, со кој Османлиите се обврзувале да ги спречат Татарите да ја вознемируваат Полска, а Полјаците се обврзале да ги спречат Козаците да ја вознемируваат Молдавија. Во 1610 година дошло до бунт во Египет. Намесникот на Египет Мехмед успеал да воведе ред и дисциплина. Во пролетта 1610 година везирот Мурат тргнал со војска против Персија. Успеал да го освои Тебриз. Персискиот шах побарал преговори за мир. Биле испратени 40.000 златници за прехрана на војската. Во 1612 година дошло до нови преговори за мир со Персија. На 20 ноември 1612 година бил потпишан Договорот на Насух ​​Паша. Според договорот, Османлиското Царство се согласило да ги врати сите територии кои ги добиле со договорот од Цариград во 1590, граничната линија станала линијата според договорот од Амасија од 1555 година а за возврат Персија се согласила да плаќа годишен данок 59.000 килограми свила.
Во 1614 година повторно доошло до заострување на односите со Персија. Мирот завршил во 1615 година кога шахот не ја испорачил свилата. Окуз Мехмед-паша бил назначен да организира напад врз Персија. Мехмед-паша го одложил нападот до следната година, сè додека Сафавидите не ги направиле своите подготовки и ја нападналеа Гања. Во април 1616 година, Мехмед со голема војска го напуштил Алеп и се упатил кон Ереван заедно со бејлербегот на Дијабеќир Дилавер-паша и бејлербегот на Ван Телели Мехмед-паша. Ереван бил опседнат четириесет и четири дена, а Персијците побарале преговори за мир. Мехмеед не успеал да го заземе градот и се повлекол во Ерзурум. Тој бил отстранет од функцијата и бил заменет со Дамат Халил-паша. Халил-паша заминал во Дијабеќир, додека кримскиот хан ги нападнал областите Гања, Нахчиван.
Трговија
Ахмед I ги обновил трговските договори со Англија, Франција и Венеција. Во јули 1612 година, бил потпишан првиот трговски договор со Холандската Република. Тој ги проширил капитулациите дадени на Франција, прецизирајќи дека трговците од Шпанија, Рагуза, Џенва, Анкона и Фиренца би можеле да тргуваат под француското знаме.
Архитект и ислам
Султанот Ахмед ја конструирал џамијата Султан Ахмед, веднаш до Аја Софија. Кога бројот на минариња бил обелоденет, султанот бил критикуван дека е многу самоуверен и дрзок, бидејќи во тоа време, ист број на минариња во тоа време имала само џамијата Масџид ал-Харам во Мека. Овој проблем бил надминат кога во џамијата во Мека било изградено уште едно, седмо минаре
Ахмед бил вклучен во сеопфатното реновирање на Ќаба, која штотуку била оштетена од поплавување. Тој испратил занаетчии од Цариград. Повторно за време на ерата на султанот Ахмед, била поставена железна мрежа во внатрешноста на бунарот Земзем во Мека. Поставувањето на оваа мрежа на околу три метри под нивото на водата било одговор на оние кои скокале во бунарот, замислувајќи ветување за херојска смрт.
Карактер
Владеењето на Ахмед било обележено со пораст на корупцијата и самоволието на локалните владетели. Ахмед на крајот се повлекол од јавниот живот, а големо влијание врз него имала неговата сакана сопруга Косем султан. Ахмед бил познат по своите вештини во мечување, пишување поезија, јавање коњи и познавање на неколку јазици. Во текот на својот живот се оженил двапати, со Махфирузе Хатиџе султан која станала мајка на идниот Осман II и со Косем султан која станала мајка на Мурат IV и Ибрахим I.
Ахмед бил поет кој напишал голем број политички и лирски дела под името Бахти. Но, додека ја поддржувал поезијата, тој покажал аверзија кон уметноста и продолжил со занемарувањето од татко му на минијатурното сликарство. Според тоа, Ахмед бил покровител на учениците, калиграфиите и побожните луѓе. Тој, исто така се обидел да спроведе усогласеност со исламските закони и традиции, обновувајќи ги старите прописи со кои се забранува алкохол и се обидел да го принуди присуството на петочните молитви и на правилен начин да плати милостина на сиромашните.
Тој бил одговорен за уништувањето на музичкиот часовник што Елизабета го испратила за време на владеењето на неговиот татко. Причината за ова може да биде религиозниот приговор на Ахмед за фигуративната уметност.
Надворешни врски
[27 години]
Акон
Aлиен Бадара Aкон Tиам, познат само како Акон, (роден на ) е Сингало - Американски R&B (ар-ен-би) издавачки уметник и текстописец.
Според Forbes (Форбес), Акон оствари заработка од 21 милиони долари во 2010 год, 20 милиони долари во 2009 год, и 12 милиони долари во 2008 год. Тој ја достигна својата слава во 2004 год, со издавањето на синглот "Locked Up" (Уапсен) – кој е прв сингал од неговиот деби албум "Trouble" (Неволја). Со неговиот следен албум "Konvicted" (Осуден), тој се здоби со номинација за Грејми награда за синглот "Smack That". Подоцна основа две издавачки куќи, "Konvict Muzik" и "Kon Live Distribution". Акон често свири на ченгели за други артисти и може да се пофали со околу 300 концерти во кои се има појавено како гостин, како и со околу 45 песни кои се најдоа меѓу првите на американските Билборд топ листи.Тој има соработка со бројни познати изведувачи како што се Мајкл Џексон, Р.Кели, Квинси Џонс, Еминем и Витни Хјустон. Тој е првиот соло артист кој успеа да ги заземе и првото и второто место двапати, едноподруго на америкнската Билборд листа.Тој се закити со шест номинации за Грејми награди и произведе многу хитови за познати атристи како што се Лејди Гага, Колби Доинс и Леона Луис. Лејди Гага и Ти-Пеин ја стекнаа својата слава благодарение на Акон.
Почетоци
Како син на Сингалскиот свирач на ударни инструменти Мор Тиам, Акон израснал во музичка средина и научил да свири на неколку музички инструменти, вклучувајки го и djembe. Тој е роден во Сент Луис, Мисури, така што го избегнал имиграциониот процес. Како и да е, тој живее истовремено и во Дакар, Сенегал се до завршувањето на средното образование а, потоа се преселува во Ниварк, Њу Џерси. Акон во своите интервјуа изјавува дека неговото целосно име е Алиан Дамала Акон Тиам, дека е Муслиман, дека никогаш не пиел алкохол и не пушел што се должи на неговата вера, како и дека има нејасност и дебатирање во врска со неговото правилно име и дата на раѓање. Акон е вообичаено прифатен како Алиен Тиам. Што се однесува на подолгата форма на целосното негово име, тој е познат како Алиен Бадара Тиам и како Алион Бадара Тиам, а според изјави на About.com неговото средно име никогаш не е самостојно потврдено. Што се однесува на неговата дата на раѓање, таа е многу заштитена од Акон, па затоа многу медиуми изнесоа неточни датуми. Како и да е, во законските документи издадени од страна на The Smoking Gun, Акон е именуван како Алиен Дамала Тиам со дата на раѓање на 16 Април, 1973 год.
"convicted" (Осуден)
Вториот албум на Акон насловен како “Konvicted”(Осуден) беше издаден на 14 Ноември, 2006 год.Тој вклучува соработки со Eminem(Еминем), Snoop Dogg ( Снуп Дог) и Styles P(Стајалс.П). Првиот сингал "Smack That" во соработка со Еминем беше издаден во Август, 2006 год.и се најде на второто место на Американската музичка листа -Билборд Хот 100, каде се задржа 5 последователни недели. Вториот сингал "I Wanna Love You" (Сакам да те љубам) во соработка со Snoop Dogg (Снуп Дог) беше издаден во Септември и успеа да го искачи Акон за прв пат на првото место на америкатската Билборд Хот 100, а Снуп Дог по вторпат. Овој сингал беше на врвот на сите Американски музички листи цели две последователни недели. Во Јануари, 2007 год. беше издаден и третиот сингал "Don't Matter" (Не е важно), кој беше неговиот прв самостоен сингал кој се искачи на врвот на американската листа Билборд Хот 100. "Mama Africa" (Mајка Африка) беше издаден како Европски сингал во јули, 2007 год. и како четврти сингал од овој албум се најде дури на 47-то место во Велика Британија. Издавањето на петиот сингал, кој се најде на седмото место на музичката листа Хот 100, се совпаѓа со времето на издавањето на Platinum (deluxe)-( платиумската делукс) верзија на албумот "Sorry, Blame It on Me" (Извини, моја вина е). Целосната делукс верзија беше целосно издадена на 28 Август, 2007 год. Последниот сингал беше потврден од Акон и е насловен како "Never Took the Time” (Никогаш не брзај со времето). Konvicted (Осуден) дебитираше на второто место на Билборд 200 и беше продаден во 286,000 копии во првата недела од издавањето. После само шест недели, албумот се продаде во повеќе од 1 милион копии во Америка и повеќе од 1,3 милиони копии ширум светот. Албумот беше награден со платина после седум недели, а после шеснаесет недели беше награден со двојна платина. Тој се задржа меѓу првите топ 20 на Билборд 200 цели 28 последователни недели и се најде на второто место во четити различни номинации. На 20 Ноември, 2007 год. RIAA (РИАА) го закити албумот со тројна платина за 3 милиони копии продадени во Америка. Албумот се продаде вкупно во повеќе од 4 милиони копии ширум светот. На 5 Октомври, 2006 год. Акон го сруши рекордот на листата Хот 100, со најголемиот дотогашен скок во 48 годишната историја со сингалот "Smack That", кој скокна од 95 на 7 место на музичката листа. Во Декември, 2006 год. сингалот "Smack That" беше номиниран во групата за Најдобра рап соработка на 49-тото годишно доделување на Грејми Наградите, но загуби од Џастин Тимберлајк и Т.И со хитот "My Love" (Мојата љубов).
2008-2009 "Freedom" (Слобода)
На 2 Декември Акон го издаде својот нов албум "Freedom" (Слобода) од кој произлегоа четири хитови : "Right Now (Na Na Na)" (Точно сега), "I'm So Paid" (Добро платен)-во соработка со Lil Wayne (Лил Вејни) и Young Jeezy (Помалиот Џези)), "Beautiful" (Прекрасна)- во соработка со Kardinal Offishall (Кардинал Офишалс) и Colby O'Donis (Колби Одоинс) и сингалот "We Don't Care" (Не ни е грижа). Последниот сингал "We Don't Care" не постигна значајно место на музичките листи, се најде дури на 61 место во Белика Британија и на 91 место во Австралија. Веднаш по неочекуваната смрт на кралот на поп музиката Мајкал Џексон со кого Акон соработуваше во последните години од неговиот живот, Акон го издаде сингалот насловен како "Cry Out Of Joy" (Плач од среќа). Акон и Мајкл Џексон беа блиски пријатели се до неговата смрт. Во Октомври, 2009 год. Акон изјави за Мајкл: Тој е крал на поп музиката, и јас мислам дека е сон на секој млад артист, текстописец и продуцент да ја има можноста да работи со најдобриот во шоу бизнисот. Знаете, да работите со некој како Мајкл-кој може да отвори толку многу врати, да создаде толку многу прилики и да пружи толку многу во музичкиот свет, макар само еден период е доволно искуство кое ке го понесеш со себе засекогаш! Кога стигнав во Вегас и за првпат го запознав Мајкл, ми се чинеше дека веќе се знаеме со години!! Буквално!! Музички бевме на истата рамниште !Хемијата беше просто неверојатна! А, како човек тој беше најскромниот и најкул фраер кој го имав запознаено дотогаш. Заедно одевме на кино во дневна светлина, што беше едно големо доживување! Дејвид Гета соработуваше со Акон во неговата прва трака со хаос музика насловена како" Sexy Bitch" (Згодна Риба), која стана летен хит во светот. Искачувајки се на првото место во 6 земји и на петото место на листа Билборд Хот 100, оваа трака се најде во албумот "One Love " (Eдинствена љубов) на Дејвид Гета.
Масаши Ватанабе
(роден ) — јапонски фудбалер.
Акон
2010-до денес, Stadium (Стадиум)
При крајот на 2009 год. беше објавено дека четвртиот студиски албум на Акон насловен како "Stadium" (Стадиум) треба да биде издаден во првото тромесечје од 2010 год. Како и да е,поради другите менаџерски ангажмани, работата за албумот не беше завршена на време. Акон исто така изјави дека насловот на албумот може да биде изменет во меѓувреме откако прво беше наречен "Stadium" (Стадиум) а потоа Акоnic (Аконик) и дека постои дебата за конечниот наслов. Водечкиот сингал од албумот "Angel" (Ангел) беше издаден на 4 Септември, 2014 год. најпрво во радио станиците во Америка а, потоа беше издаден како видео на 27 Септември, 2010 год во продукција на францускиот продуцент Дејвид Гета. Акон ја изведе песната за време на одржувањето на модното шоу “ Викторија Сикрет” во 2010 год.
Масаши Ватанабе
Репрезентативна кариера
бил член на јапонската репрезентација на Летните олимписки игри 1964 и 1968.
Акон
Телевизија и филм
Акон потврди дека реално телевизиско шоу е веќе во игра. Ке се вика "My Brother's Keeper" (Мојот брат-чувар) а, поентата на шоуто ке биде во тоа што двајцата скоро идентични браќа на Акон ке патуваат низ Атланта претставувајки се како него, така што ке ги натераат луѓето да мислат дека е Акон Тие ке се обидат да добијат ВИП пречек, девојки и бесплатни работи. Акон изјави дека луѓето ги имаат помешано многу пати неговите браќа со него во Атланта па затоа на тоа ке се базира самото шоу. Акон планира да работи на долгометражниот филм насловен kako " Illegal Alien" (Непознат вонземјанин). Филмот е базиран на некои настани од неговиот живот, па затоа актерот Меки Фифер] е ставен да го глуми Акон. На 30 Октомври Акон влезе во куќата на Големиот Брат меѓутоа само како гостин, така што домаќините можеа да го запознаат Акон за само 100 секунди. Тој исто така на 17 Ноември, 2008 год. се појави во изданието на " WWE Raw" каде беше погрешно изговорено неговото име од страна на Сантино Марела,кој поради својот италијански стереотип го нареке Акон – Акорн. На 27 Април, 2008 год. Акон се појави заедно со Колби Одонис во "Dance on Sunset " (Танц на залезот). На 27 Јануари, 2010 год.Акон пееше во Бразилското рално шоу – Големиот Брат во [[Бразил.
Мода
Во Февруари, 2007 год. Акон ја лансираше својата линија на облека -Konvict Clothing. Во неа се најде урбаниот уличен стил вклучувајќи фармерки, маички и шешири. Aliaune е следната верзија за машки и женски, која е висококвалитетна и вклучува џемпери, тексесни фармерки и др.парчиња облека.Тимоти Хоџ стоеше рамо до рамо со Акон на неговата промоција на облеката од линијата Konvict во телевизиското шоу на MTV's Direct Effect.
Личен живот
За Акон исто кружеа гласини дека има три жени, така што тој јавно откри дека има една жена која се вика Томека. Акон изјави за едно интервју со Блендер и дека има 6 деца од три различни жени. Тој кажа дека е во добри односи со сите свои деца и дека сака да го заштити своето семејство од појавување во јавноста. Исто така нагласи дека неговата религија му помогна да стане подобар човек и му обезбеди патоказ како да се однесува со луѓето во животот. Тој исто така има своја сопствена добротворна организација наречена Konfidence Foundation, за сиромашните деца во Африка. Акон поседува и дијамантски рудник во Јужна Африка и одрекува дека постојат крвави дијаманти (познати како confict). Јас не верувам во такви дијаманти. Тоа е само филм. Размислете подобро. Никој не се грижеше и не зборуваше за тие дијаманти пред да излезе истоимениот филм 'Blood Diamond'. Подоцна тој призна дека е сопственик на Африканскиот рудник и изјави дека прифака дека постојат тие дијаманти но, дека тој ја избегнува нивната употреба додека донира профити во локалните заедници. Во Април 2008 год. списанието "The Smoking Gun" напиша дека наводно криминална и затворската историја за Акон беше драматично дотерано. Воглавно, Акон изјави дека бил дел од кражба на кола и дека престојувал во затвор три години проследени со интервјуа со детективи кои работеле на неговиот случај. Според ова списание, Акон не е обвинет за никакво дели и не престојувал во затвор во времето помеѓу 1999год. и 2002год, како што тој претходно изјавил. Тој пак тврди дека ова списание има намера само да го осрамоти и дека нема смисла да се зборува за тоа што тој сака да го заборави. Тој изјави дека тој не поминал три последователни години во затвор туку неколку помали периоди кои се сведуваат на три години и го наведува ова како недоразбирање од страна на ова списание.
Законски проблеми
Во Април 2007 год. Акон добива критики за едно дело на сцена кое вклучува вештачки секс со 15 годишно девочје, во клубот Тринидад и Тобако, како дел од лажниот контекс, и покрај тоа што клубот гарантира граница над 21 година за влез. Овој инцидент беше снимен од страна на некој од тимот на Акон и подоцна беше ставен на семрежјето. На 20 Април. 2007 год. локалниот медиум, каналот-ТВ6 го емитуваше видеото во етер. По критиките на радио и телевизија, како и на семрежјето, Веризон Вирелес ги укина рингтоновите во кои се појавува Акон. Веризон исто така одлучи да не ја спонзорира турнеата The Sweet Escape каде Акон требаше да настапи како воведна точка за Гвин Стефани.Како и да е,Универзалната Музичка Група не превзеде мерки против Акон, едноставно нареди ова видео да биде отстрането од видео страната You Tube поради авторски права.Конзервативниот коментатор и основач на Parents Television Council,Брент Бозелова го нарече колективна неодговорност. Политичките коментатори Мишел Малкин, Лаура Инграхам и Бил О Реили го критикуваа Акон за деградација на жената. Малкон аплодираше коментарање за Акон на You Tube, служејки се се со инсерти од неговите музички видеа и концертот на Триндад, за подоцна Универзалната Музичка Група да го принуди неговото отстранување со издавање на (DMCA) ДМЦА запишана белешка.Фондацијата Електроник Фронтиер му се придружи на Малкин во оспорувањето на отстранувањето како злоупотреба на законот за авторско право, наведувајки го правото на фер употреба. Во Мај 2007 год. UMG (УМГ) ја поништи својата изјава за видеото со што тоа беше вратено на You Tube. На 3 Јуни, 2007 год. на концертот на WSPK's KFEST во Фишкил, Њујорк, некој од публиката фрли предмет сакајки да го погоди Акон на сцената. Акон ја замоли публиката да го идентификува оној кој го фрлил предметот и да го донесат на сцената.Обезбедувањето го фатија младичот и го качија на сцената. Акон тогаш ко извлече од гужвата, кревајќи го за рамењата. Пејачот потоа повторно го турнал во народот со своите рамиња. Ова видео беше проследено подоцна од полицијата во Фишкил.Акон изјави дека овој инцидент тој го искористил всушност како припрема за неговата следна точка. Обвинениата за загрозување на здравјето на малолетник, за ситен прекршок и насилство беа потвдени како обвиненија од втор степен, од страна на шефот на полицијата Доналд.Ф.Вилијамс и Акон беше обвинет сподер две обвиненија на 3 Декември, 2007 год. во градот на Фишкилскиот суд.
Визни ограничувања
На 23 Март, 2010 год. владата на Шри Ланка откако ги разгледа обвиненијата против Акон, одлучи да не му прави проблем за одобрување на виза за влез во Шри Ланка. Национото здружение на калуѓерки Jathika Bhikku Sansadaya најавија дека тие жестоко ке протестираат на неговиот најавен концерт, изјавувајки дека неговото видео е навреда за Будизмот.
Награди и номинации на Акон
Акон освои 4 Грејми номинации во 2008 год., вклучувајки ги наградата за Најдобра поп вокална соработка со Гвин Стефани за "The Sweet Escape (Слатко бегство), наградата за Најдобра R&B вокална изведба од дуо или група за "Bartender" (Бармен) во соработка со Ти-Пеин, награда за Најдобар современ R&B албум за албумот "Konvicted", (Осуден) и за Најдобра рап соработка со Снуп Дог за сингалот "I Wanna Love You (Сакам да те љубам). Единствената самостојна награда на Акон е Наградата за Омилен R&B Машки Артист на доделувањето на Американските Музички награди во 2007 год. Севкупно Акон доби една награда, а беше номиниран во 12 номинации
Американски музички награди
The American Music Awards is an annual awards ceremony created by Dick Clark in 1973. Akon has received one award from three nominations.
Грејми награди
The Grammy Awards are awarded annually by the National Academy of Recording Arts and Sciences of the United States. Akon has received five nominations.
МТВ Музички награди
The MTV Video Music Awards is an annual awards ceremony established in 1984 by MTV. Akon has received four nominations. Akon has the record for most nominations in the Most Earthshattering Collaboration category.
Билборд наследство
Made the Top Artists of the Year Chart in: 2009
Made the Billboard 200 Albums of the Year Chart in: 2009, 2007, 2005, 2004
Made the Billboard Hot 100 Songs of the Year Chart in: 2005, 2004
Црква „Св. Петар и Павле“ - Бер
Свети Петар и Павле (Αποστόλων Πέτρου και Παύλου) — црква во градот Бер, Егејска Македонија, главна катедрала на Берско-негушко-камбаниската епархија на Цариградската патријаршија. Годината на изградба на храмот сè уште е нејасна. Според некои, подигната е во XV век, кога Старата митрополија („Св. Павле“) е претворена во џамија. Во 1728 г. црквата е значително обновена од митрополитот Јоаким Берски и претворена во трикорабна базилика. Тогаш се изработени и иконостасот и владичкиот престол. На западниот ѕид се зачувани остатоци од фрески од тој период.
NGC 1348
NGC 1348 — расеано ѕвездено јато во соѕвездието Персеј, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1348 се споменува и како OCL 391.
Откривање
Објектот е откриен на 28 декември 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1348 е од видот II2p. NGC 1348 има само една позната привидна димензија, која изнесува 6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 34 м 6 с, а неговата деклинација, односно висината на лакот на тој агол, + 51° 25' 12".
Други поделби
Проучување на NGC 1348 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 39; додека во Каталогот на основни ѕвезди (GSC) е групиран под бројот 3325. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1249.
Св. Јован (Варош)
'''Св. Јован''' — археолошко наоѓалиште во прилепското село Варош. Претставува осамен наод од римското време и средновековна населба и некропола.
Римски конзул
Конзул (лат.: consul, мн. consules) бил назив за двајцата највисоки државни службеници во Стариот Рим, откако во 510 г. п.н.е. била формирана републиката. Тие биле избирани од страна на центуриските собранија и имале мандат од една година. До 449 г. п.н.е. биле нарекувани претори (praetores), што укажува на военото обележје на нивната позиција. Власта ја извршувале заеднички, иако постоела формална разлика (collega maior и collega minor), што била условена од возраста. За конзул можел да биде избран само оној кој зад себе веќе имал политичка кариера.
Законот на Лициниј од 367 г. п.н.е. , што бил потврден плебисцитарно во 312 г. п.н.е., предвидувал еден од конзулите да може да биде претставник на плебсот, а во 172 г. п.н.е., по првпат, и двајцата конзули биле плебејци.
Своите воени должности конзулите не можеле да ги извршуваат во Рим, а од периодот на Корнелиј Сула ниту во Италија, со исклучок на воените обврска и својот триумф. Сепак, во исклучителни случаи должностите можеле да ги извршуваат и во Италија, a надвор од Рим можеле да добијат неограничени овластувања. Во почетокот конзулите ги избирале и воените трибуни, а подоцна тоа поминало кај комициските собранија, а на конзулите им останал само изборот на центуриони и декуриони. По истекот на рокот, конзулот, по одлука на Сенатот, можел да остане уште една година на чело на една или повеќе провинции, носејќи ја титулата проконзул.
Во периодот на Царството конзулите биле највисоки претставници на Сенатот, а заедно со Сенатот и го изгубиле постепено своето значење, пред сè военото. Во периодот на Диоклецијан конзулите имале само почесни титули, а во периодот на Константин Велики, Цариград бил седиште на еден конзул сè до половината на VI век.
Задачи на конзулот
Исто така, имал и верски обврски: спроведување на ауспициуми, ритуали на жртвување и посветување на храмовите.
Алваро Мората
Алваро Борха Мората Мартин (роден на 23 октомври 1992, во Мадрид) — шпански фудбалер, напаѓач на Јувентус, на заем од Атлетико Мадрид, и на шпанската репрезентација.
Технички карактеристики
Мората е добар во играта со главата, и има технички умешен удар; поради неговиот стил на игра е споредуван со Фернандо Мориентес.
Почетоци
Тој играл две години во младинската школа на Атлетико Мадрид и една година во младинската школа на Хетафе пред да потпише за Реал Мадрид во 2008 година. Во месец јули 2010 година, по одличната сезона со Реал Мадрид Ц, зачинета со освојување на два младински наслови за кој придонел постигнувајќи 34 гола, е промовиран во Реал Мадрид Кастиља, т.е. во Б тимот на Реал Мадрид, и во истиот месец тој присуствувал на летните подготовки во САД со првиот тим, преводен од Жозе Мурињо.
Реал Мадрид Кастиља
Тој го направил своето деби за Реал Мадрид Б на 15 август 2010 година, во пријателски натпревар против Алкоркон постигнувајќи го единствениот гол во натпреварот. Тој го направи своето деби во лигата на 29 август следната, во победата со 3-2 против Корухо, a неговиот прв официјален гол во кариерата пристигнува на 31 октомври 2011 во ремито 1-1 со Алкала. На 9 јануари 2012 година, ги постигнал неговите први два гола на еден натпревар за Кастиља во вториот натпревар против Корухо, за победа од 4-1.
Реал Мадрид
Тој го направил своето деби за првиот тим на 12 декември 2010 година, на возраст од 18 години, заменувајќи го Анхел Ди Марија во 88-мата минута во првенствениот натпревар во кој Реал Мадрид како гостин со 3-1 ја победил Сарагоса. Оваа сезона, исто така, тој го започнал натпреварот од вториот круг на Копа дел Реј, против Леванте, кој Реал лесно го добил со убедливи 8-0. Мората добил само два настапи за првиот тим, сепак, ја освоил својата прва голема титула како професионалец, откако Реал ја совладал Барселона со 1-0 во финалето на Копа дел Реј. Во втората сезона, Мората забележал само еден настап за Реал Мадрид и тоа во последните 10 минути од првенствениот натпревар против Еспањол (5-0 за Реал) одигран на 4 март 2012. По завршувањето на првенството, Мората за првпат во неговата кариера станал шампион на Шпанија, откако Реал ја освоил 32. титула во Примера.
Во својата трета сезона, Мората го постигнал својот прв гол за кралевите, во победата над Леванте со 2-1, а токму неговиот гол во 84-тата минута се покажал како победнички. На 4 декември 2012, го имал своето деби во Лигата на шампионите, влегувајќи од клупата како замена за Карим Бензема во последните 10 минути од натпреварот против Ајакс во групната фаза; Мората забележал асистенција за Хозе Марија Калехон кој во 88-мата минута ги поставил конечните 4-1. На 17 февруари 2013 година, го постигнал својот втор гол за сезоната против Рајо Валјекано, уште во втората минута од натпрварот, но подоцна бил рано заменет уште по 27 минути игра со Раул Албиол, бидејќи Реал Мадрид останал со 10 играчи по исклучувањето на Серхио Рамос. Сезоната ја завршил со 15 настапи и 2 постигнати гола.
По одличните перформанси прикажани на Европското првенство за играчи под 21 година, Алваро и дефинитивно бил промовиран во првиот тим. Четвртата сезона ја започнал со настап во првиот првенствен натпревар, победата со 2-1 против Реал Бетис, влегувајќи од клупата како замена за Карим Бензема во 81-вата минута. Првиот гол во новата сезоната Мората го одбележал на 5 октомври 2013 година кога ја затресол мрежата на Леванте во 90-тата минута, а четири минути подоцна Кристијано Роналдо направил целосен пресврт и му донел победа на Реал со 3-2 како гостин. На 18 март 2014 година, тој го одбележал својот прв гол во Лигата на шампионите, во победата над Шалке 04 со 3-1. Следниот месец, Мората го освоил својот втор наслов во Копа дел Реј по победата над Барселона со 2-1. На 17 мај 2014 година, во последниот натпревар од сезоната против Еспањол, за првпат во дресот на Реал Мадрид Мората бил двоен стрелец, овозможувајќи му на својот тим да дојде до победа од 3-1. Само седум дена подоцна ја освоил својата прва титула во Лигата на шампионите, десетта за Реал Мадрид, по победата со 4-1, во продолженија, над градскиот соперник Атлетико Мадрид. Мората го започнал финалето на клупата за резерви, но се појавил во игра во 79-тата минута, заменувајќи го Бензема.
Јувентус
На 19 јули 2014 година Јувентус го откупил договорот на Мората за сума од 20.000.000 €; договорот предвидува право Реал Мадрид да го врати играчот до сезоната 2016-17 за максимален износ од 30 милиони евра. Тој одлучил да го носи дресот со број 9, кој се испразнил со заминувањето од клубот на Мирко Вучиниќ. Само два дена по неговата презентација во клубот, младиот шпански напаѓач, се судрил со голманот Рубињо на тренинг, при што заработил искривување на коленото од втор степен, повреда која го извадила од акција за околу 50 дена.
Мората го направил своето деби на 13 септември 2014 година во победата, 2-0, против Удинезе. На 27 септември, го постигнал својот прв гол во дресот на Јувентус, за да го постави конечниот резултат во победата со 3-0, на гостувањето кај Аталанта. На 9 ноември за првпат постигнал два гола на еден натпревар во дресот на Јувентус, во победата над Парма со 7-0 во Торино.
Челси
На 19 јули 2017 година, англискиот клуб Челси објавил дека ги договориле сите услови со Реал Мадрид за трансфер на Мората на Стемфорд Бриџ, а исто така клубот ги договорил и личните услови на Мората. На 21 јули, откако шпанскиот напаѓач успешно ги поминал медицинските тестови официјално потпишал петгодишен договор со Челси.
Репрезентативна кариера
Мората бил повикан во шпанската репрезентација под 17 години за Светско првенство 2009 година во Нигерија, кадешто тој одиграл четири натпревари и постигнал два гола за третопласираниот тим на турнирот.
Потоа, тој ја претставувал репрезентацијата под 19 години на Јапонскиот меѓународна турнир, каде што му помогнал на својот репрезентација да заврши на второто место зад домаќините.
Мората бил избран од шпанската репрезентација за тимот кои се појавил на Европското првенство за играчи под 19 години во Романија, помагајќи и на Шпанија да го освои турнирот со шест постигнати гола, кој го прават најдобар стрелец на ова натпреварување.